CELEX: 22017D0028
Language: ro
Date: 2015-07-10 00:00:00
Title: Decizia nr. 188/2015 a Comitetului mixt al SEE din 10 iulie 2015 de modificare a anexei XIII (Transporturile) la Acordul privind SEE [2017/28]

12.1.2017   
               
               
                  RO
               
               
                  Jurnalul Oficial al Uniunii Europene
               
               
                  L 8/20
               
            DECIZIA NR. 188/2015 A COMITETULUI MIXT AL SEE
      din 10 iulie 2015
      de modificare a anexei XIII (Transporturile) la Acordul privind SEE [2017/28]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Directiva 2009/123/CE a Parlamentului European și a Consiliului din 21 octombrie 2009 de modificare a Directivei 2005/35/CE privind poluarea cauzată de nave și introducerea unor sancțiuni în caz de încălcare (1) trebuie încorporată în Acordul privind SEE.
               
            
                  (2)
               
               
                  Prin urmare, anexa XIII la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      Anexa XIII la Acordul privind SEE se modifică după cum urmează:
      
                  1.
               
               
                  Textul adaptării de la punctul 56v (Directiva 2005/35/CE a Parlamentului European și a Consiliului) se elimină.
               
            
                  2.
               
               
                  La punctul 56v (Directiva 2005/35/CE a Parlamentului European și a Consiliului) se adaugă următorul text:
                  „astfel cum a fost modificată prin:
                  
                              —
                           
                           
                              
                                 32009 L 0123: Directiva 2009/123/CE a Parlamentului European și a Consiliului din 21 octombrie 2009 (JO L 280, 27.10.2009, p. 52).”
                           
                        
            Articolul 2
      Textele Directivei 2009/123/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 11 iulie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 10 iulie 2015.
         
            
               Pentru Comitetul mixt al SEE
            
            
               Președintele
            
            Atle LEIKVOLL
         
      
      
         (1)  JO L 280, 27.10.2009, p. 52.
      
         (*1)  Au fost semnalate obligații constituționale.
      
         ANEXĂ
         
            DECLARAȚIA COMUNĂ A PĂRȚILOR CONTRACTANTE
         
         
            la Decizia nr. 188/2015 a Comitetului mixt al SEE din 10 iulie 2015 care încorporează Directiva 2009/123/CE a Parlamentului European și a Consiliului în Acordul privind SEE
         
         
            „Directiva 2009/123/CE a Parlamentului European și a Consiliului se întemeiază pe articolul 80 din TCE (în prezent articolul 100 din TFUE) și vizează îmbunătățirea siguranței maritime și a protecției mediului marin. Acest obiectiv va putea fi atins prin utilizarea mijloacelor juridice prevăzute de dreptul penal. Părțile contractante au convenit că prezenta directivă trebuie încorporată în Acordul privind SEE. Părțile contractante sunt de acord cu privire la faptul că încorporarea Directivei 2009/123/CE nu aduce atingere Acordului privind SEE și iau act de faptul că, în urma intrării în vigoare a TFUE, legiuitorul Uniunii poate adopta, în temeiul articolului 83 alineatul (2) din TFEU, norme minime privind definirea infracțiunilor și a sancțiunilor într-un anumit domeniu de politică a UE, atunci când acest lucru „se dovedește a fi esențial pentru asigurarea punerii în aplicare eficiente a unei politici a Uniunii într-un domeniu care a făcut obiectul unor măsuri de armonizare”. Viitoarele măsuri legislative adoptate în temeiul articolului 83 alineatul (2) nu vor fi relevante pentru SEE.”